**Сыңғырла , алғашқы қоңырау!**

**Мақсаты:** Жаңа оқу жылын құрметпен қарсы алу.Оқушыларды ұстазды құрметтеуге баулу және сүйікті мектебіне деген жылы сезімдерін ояту.Отансүйгіштікке, Отанына адал қызмет етуге, елінің рәміздерін қастерлеуге баулу.

**Қажетті құрал- жабдықта**р: гүл шоқтары, шарлар, қоңырау, мадақтамалар мен дипломдар.

**Барысы:** 1.Оқушыларды сапқа тұрғызу.

 2.Қазақстан Республикасының Мемлекеттік туын әкелу.

 3.Әнұран шырқалады.

 4.1 сынып оқушыларын ортаға шақыру.

 5.Мектеп директорына сөз беріледі.

 6.Қонақтарға сөз беру.

 7.Ата- анаға сөз беру.

 8.Алғашқы қоңырауды соғу.

 9.Қазақстан Республикасының Мемлекеттік туын шығару.

**Жүру барысы: І.** Салтанатты сапқа тұру.

  **ІІ.**Көкбайрақты әкелу.

 **ІІІ.** Әнұран.

**1-жүргізуші:** Қайырлы күн, құрметті қонақтар, аяулы ұстаздар, қадірменді ата-аналар!

 **2-жүргізуші:** Армысыз ағайын, мектеп оқушылары мен балауса балдырғандар !

 **1-жүргізуші:** Білім әлеміндегі дәстүрлі мереке, баршамыздың асыға күтер салтанатымыз-алғашқы қоңырау мерекесіне қош келдіңіздер!

**VІ. 1 сынып оқушыларын ортаға шақыру.**

(Табло белгі ұстаған 4 сынып оқушылары 1 сынып оқушыларын бастап ортаға алып шығады)

**2- жүргізуші:** «Әрбір елдің келешегі – мектебіне байланысты»- деп ағартушы Мағжан Жұмабаев айтқандай, кемел ойлы еліміздің болашағы -1 сынып оқушыларын ортаға шақырамыз!

 **1-жүргізуші: 1 «а» сыныбын** мектебіміздің жаңашыл ұстазы –Хамзаева Мәншүк Мұқаметжанқызы қарсы алады! Бұл сыныпты қалалық бастауыш сыныптар олимпиадасынан орыс тілі пәнінен І орын алған Аймұханова Назерке бастап келеді!

**4 сынып оқушысына сөз:** Оқыған әпке-ағамыз,

 Қадірлі мектеп бұл мектеп.

 Сендердей біз де болғанбыз,

 Есейдік, міне, қараңыз.

 Құт болып алғашқы қадамың,

 Жағарсың білім шырағын!

Құрметті Мәншүк Мұқаметжанқызы! Мына бүлдіршіндерді қабылдап алыңыз!- деп таблосын мұғалімге береді.

**1 сыныпқа сөз:** Алдыңа келіп, ұстазым!

 Тұңғыш қалам ұстаймын.

 Күлімдеген көзіңнен,

 Тек мейірім ұққаным.

**Мәншүк:** Айналайын балғындар!

 Алға бағыт алдыңдар.

 Ертең өсіп толыңдар,

 Ел мақтанышы болыңдар!

**2 – жүргізуші: 1 «ә»** **сыныбын** мектебіміздің тәжірибелі ұстазы – Баянбаева Фарида Жанұзаққызы қарсы алады! Бұл сыныпты табыс ету дүниетану пәнінен қалалық бастауыш сыныптар олимпиадасынан І орын, облыстық олимпиадада ІІ орынға ие болған Сабиғазин Әділетке табыс етілді.

**4 сынып оқушысына сөз:**  (Сабиғазин Әділет)

 Сусындап білім нұрына

 Өткеріппіз төрт жылды.

 Қанығып өмір қырына,

 Зердеге түйдік мол сырды.

Ардақты, Фарида Жанұзаққызы! Мына балдырғандарды қабылдап алыңыз!- деп таблоны мұғалімге береді.

**1 сынып оқушысы:** Келгенімде алдыңа,

 Қызыл арай гүл алып.

 Жақын тарттың жаныңа,

 «Шәкіртім» деп қуанып.

**Фарида апай:** Оқысаңыз балалар,

 Шамнан шырақ жағылар.

 Тілегенің алдыңнан,

 Іздемей- ақ табылар.- алғашқы қадамдарың құтты болсын, алтын ұя мектебіңде білім нәрімен сусындап, жарқын болашаққа сеніммен қараңдар!

**1-жүргізуші: 1 «б» сыныбын** мектебіміздің жас ұстазы-..... қабылдап алады. Бұл сыныпты Ана тілінен қалалық және облыстық олимпиададан І орынға ие болған Төлеубеков Алмат бастап келеді.

 **4 сынып оқушысына сөз:** (Төлеубеков Алмат)

 Айқара ашқан есігін,

 Мектебің алтын бесігің.

 Мейірімі мол көзінің,

 Ұстазың міне, бүлдіршін.

**1 «б» сыныбына сөз:** Қуыршақты тастадым,

 Уақыт жоқ ойнауға.

 Қағаз, қалам қолыма- ап,

 Білімге қадам бастадым.

**Жас ұстаз:** Ақ жол, Бүлдіршіндер!

 Жаңа оқу жылы жемісті,

 Мерейі үстем жыл болсын.

 Шәкірттеріміз өрісті,

 « Елім»- дер ұл мен қыз болсын.

**V. Мектеп директорына сөз.**

*( Оқушыларға мақтау қағазын, диплом т. б. табыстау)*

**2 жүргізуші:** 2013 – 2014 оқу жылының «Сыңғырла, алғашқы қоңырау!» атты салтанатты жиынды ашу үшін құттықтау сөзді мектеп директоры- оқу ісінің үздігі, «Ерен еңбегі» медалінің иегері, Қазақстан Республикасының Президентінің алғыс хатымен , «Білім және Ғылым» министірлігінің «Құрмет» грамотасымен марапатталған Шаяхметова Сәуле Мәдиқызына беріледі.

**VІ. Қонақтарға сөз.**

**1 жүргізуші**: Құшақ жая қай жерде де қарсы алар,

 Абзал жан бар, биік тұлға байсалды.

 Қуаныш пен салтанатты шақтарда,

 Қонақтар да ақ тілегін ақтарар.

- деп ........................ қонақтарға сөз беру..................................................

**VІІ. Ата- аналарға сөз.**

**2 – жүргізуші**: Қыркүйек айынан арайлы,

 Жан – жақты шұғыла тарайды.

 Білімге ұмтылған ұл – қызына,

 Сүйсініп ата – ана қарайды.- дегендей келесі құттықтау сөзді 1-сыныптың ата-анасына .................................................................................................

беріледі.

**VІІІ. Ән шашу.**

**1 – жүргізуші:** « Балдырғандар» қыздар тобын әнімен қарсы алайық.

 **ХІ. Алғашқы қоңырауды соғу.**

**2 – жүргізуші:** Ұрпақтар сабақтастығы мен қоңырау үні сыңғырының жалғасының белгісіндей, қоңырау соғу құрметін мектебіміздің ардагер ұтазы***- Құрманбаева Роза Байжұмақызына және мектеп табалдырығын жаңа ғана аттаған Сманжан Рахат пен Кадирова Камилаға тапсырамыз!***

 **Ән: «Сыңғырла қоңырау»**

( Роза апай әнді орындап жүріп қоңырау соғады және 1 сынып оқушыларына береді. Олар ән аяқталғанша қоңырауды соғып келеді.)

**Х.Қазақстан Республикасының Мемлекеттік туын шығару.**

**1 – жүргізуші:** Осымен 1 қыркүйек білім күніне арналған мереке өз мәресіне жетті. Білім күні құтты болсын! Еліміз аман, беделі асқақ болсын!

**2 – жүргізуші:** Жаңа оқу жылы баршамызға береке – бірлік әкелсін! Ақ жол сіздерге мектеп оқушылары!

**Соңы**